OpenLLM-France/wikimedia huggingface dataset:
# Blai Fontanals i Argenter

Blai Fontanals i Argenter (Sitges, 21 de gener de 1949) és un escriptor i graller sitgetà. Destaca per ser un dels fundadors de l'Escola de Grallers de Sitges i per les seves diverses investigacions d'àmbit local.
Des de jove Blai Fontanals ha col·laborat en diversos espais de la cultura popular sitgetana. Els anys seixanta forma part de la colla del Ball de Diables de Sitges (1965-1967) i del Ball de Bastons de la vila (1968-1970). El 1970, juntament amb altres músics va fundar l'Escola de Grallers de Sitges. També ha estat fundador de la Banda Terrabastall i de la Cobla Miralpeix. Durant la dècada dels seixanta també va ser membre i president de la secció de Teatre del Patronat d’ASC de Sitges (1964-1970). El 1978 va ser un dels fundadors de l’Agrupació de Balls Populars de Sitges.

## Obra

Fontanals ha col·laborat amb diverses publicacions periòdiques com L'Eco de Sitges, Miscel·lània Penedesenca, L’Espurna, El Fogall, La Xarmada, i La Palla. També ha publicat diversos llibres com:
* Quaderns de folklore de l’Escola de Grallers de Sitges (1980-1987)
* Petita història de Sitges (1987)
* Almanac de festes 1992 (1992)
* El Retiro: Cent anys i escaig d’història al compàs dels músics de la societat (1994), obra guanyadora del 2n. Premi Societat El Retiro
* Nosaltres, els Grallers (1996)
* 50 años de historia del Club de Mar (2002)
* El distret món de la música sitgetana (2009)
* Traient la Punta a la Història (2022)

## Referències

* ↑ «Blai Fontanals: ‘El que perviu és l’estima a la gralla. Això és el més important de tot’», 17-08-2021. [Consulta: 12 febrer 2025].
* 1 2 Internet, Projectes a. «Blai Fontanals (1949 )». [Consulta: 12 febrer 2025].
* ↑ «L’Escola – Escola de Grallers de Sitges». [Consulta: 12 febrer 2025].
# Bloc de representació proporcional de Chūgoku

El Bloc proporcional de Chūgoku (japonès: 比例中国ブロック, Hirei Chūgoku burokku) és un de les onze circumscripcions electorals de representació proporcional de la Cambra de Representants del Japó, a la Dieta Nacional del Japó. El seu àmbit son les prefectures de Tottori, Shimane, Okayama, Hiroshima i Yamaguchi. A partir de l'introducció del vot proporcional, el districte va elegir tretze diputats en les eleccions de 1996. Des de les eleccions del 2000, va estar representat per onze. El 2024 es va reduir fins els 10 representants.

## Representants

| Candidatura | Candidatura | Candidatura | 1996 | 2000 | 2003 | 2005 | 2009 | 2012 | 2014 | 2017 | 2021 | 2024 |
| | Partit Liberal Democràtic | PLD | 6 | 4 | 5 | 5 | 4 | 5 | 5 | 5 | 6 | 5 |
| | Partit Democràtic Constitucional | PDC | - | - | - | - | - | - | - | 2 | 2 | 3 |
| | Partit Democràtic Popular | PDP | - | - | - | - | - | - | - | - | 0 | 1 |
| | Kōmeitō | KMT | - | 2 | 2 | 2 | 1 | 2 | 2 | 2 | 2 | 1 |
| | Partit Comunista del Japó | PCJ | 1 | 1 | 0 | 0 | 0 | 0 | 1 | 0 | 0 | 0 |
| | Nippon Ishin no Kai | Ishin | - | - | - | - | - | 2 | 1 | 0 | 1 | 0 |
| | Partit Socialdemòcrata | PSD | 1 | 1 | 0 | 0 | 0 | 0 | 0 | 0 | 0 | 0 |
| Partits desapareguts |||||||||||||
| | Partit Democràtic | PD | 2 | 2 | 4 | 3 | 6 | 2 | 2 | - | - | - |
| | Partit de la Nova Frontera | PNF | 3 | - | - | - | - | - | - | - | - | - |
| | Nou Partit del Poble | NPP | - | - | - | 1 | 0 | 0 | - | - | - | - |
| | Partit Liberal | PL | - | 1 | - | - | - | - | - | - | - | - |
| | Partit de l'Esperança | PE | - | - | - | - | - | - | - | 2 | - | - |
| Total | Total | Total | 13 | 11 | 11 | 11 | 11 | 11 | 11 | 11 | 11 | 10 |

## Referències

* ↑ «自民復調、首相続投へ». Asahi Shinbun, 21-10-1996.
* ↑ «House of representatives 2000 election» (en japonès). Election resources. [Consulta: 9 novembre 2024].
* ↑ «衆議院議員総選挙・最高裁判所裁判官国民審査結果調» (en japonès). 総務省自治行政局選挙部, 09-11-2003. [Consulta: 9 novembre 2024].
* ↑ «衆議院議員総選挙・最高裁判所裁判官国民審査結果調» (en japonès). 総務省自治行政局選挙部, 11-09-2005. [Consulta: 9 novembre 2024].
* ↑ «衆議院議員総選挙・最高裁判所裁判官国民審査結果調» (en japonès). 総務省自治行政局選挙部, 30-08-2009. [Consulta: 9 novembre 2024].
* ↑ «衆議院議員総選挙・最高裁判所裁判官国民審査結果調» (en japonès). 総務省自治行政局選挙部, 21-12-2021. [Consulta: 9 novembre 2024].
* ↑ «衆議院議員総選挙・最高裁判所裁判官国民審査結果調» (en japonès). 総務省自治行政局選挙部, 19-12-2014. [Consulta: 9 novembre 2024].
* ↑ «衆議院議員総選挙・最高裁判所裁判官国民審査結果調» (en japonès). 総務省自治行政局選挙部, 27-10-2017. [Consulta: 9 novembre 2024].
* ↑ «衆議院議員総選挙・最高裁判所裁判官国民審査結果調» (en japonès). 総務省自治行政局選挙部, 09-11-2021. [Consulta: 9 novembre 2024].
* ↑ «衆議院議員総選挙・最高裁判所裁判官国民審査結果調» (en japonès). 総務省自治行政局選挙部, 01-11-2024. [Consulta: 9 novembre 2024].
* ↑ S'inclouen els resultats del Partit de la Restauració del Japó i del seu successor del mateix nom (en japonés) a partir de 2014
* ↑ S'inclouen els resultats del Partit Democràtic (1996-1998) i del seu successor del mateix nom (1998-2014)
# Bob de Nijs

Bob de Nijs (Anvers, Flandes, 10 de gener de 1931 - 21 de febrer de 2024) fou un escriptor, poeta i traductor flamenc.

## Biografies

Orfe de pares durant la Segona Guerra Mundial, es va llicenciar a l'Escola Normal d'Anvers i va exercir a Flandes la carrera de mestre fins que es va jubilar. És autor del llibret d'una òpera, amb música de Willem Kerters, estrenada a Anvers i a Gant.
Els anys cinquanta fa els primers viatges a Catalunya i entra en contacte amb catalans. El 1961 es va casar amb una catalana, i des d'aleshores es dedica molt preferentment a la llengua i a la cultura catalanes. El 1963 va anar a Cantonigròs, on hi conegué Salvador Espriu, Joan Triadú i Joan Colomines.
De Nijs va publicar moltes traduccions al neerlandès de poemes o d'antologies personals de poetes (Josep Carner, Miquel Martí i Pol, Pere Gimferrer, Josep Vicenç Foix i Mas, Salvador Espriu, Ausiàs March, Francesc Parcerisas, etc.) i traduccions de Joan Perucho i Llorenç Villalonga. El 1997 va rebre la Creu de Sant Jordi; l'any 2000 fou nomenat membre corresponent de la Secció Filològica de l'Institut d'Estudis Catalans.

## Obres

* Gestalten en Tekens (1963)
* Tot de tweede persoon (1971)
* Tirant lo Blanc (1987) traducció al neerlandès
* Curial e Güelfa (1996) traducció al neerlandès
* Diccionari català-neerlandès (1993) amb Anna Duez
* Diccionari neerlandès-català (2009) amb Anna Duez

## Referències

* 1 2 3 Simon, Lluís. «Mor l'escriptor flamenc Bob de Nijs, traductor dels grans clàssics de la literatura catalana». ElPuntAvui, 21-02-2024. [Consulta: 22 febrer 2024].
* ↑ Diccionari neerlandès-català a grec.cat

## Enllaços externs

* Biografia a l'espai dels traductors de visat.cat
* (neerlandès) Doorvaart / De lege ruimte Arxivat 2016-03-03 a Wayback Machine. ressenya a boek.be amb un esbós de biografia.
# Bobbie Vaile

Roberta Anne 'Bobbie' Vaile (Junee, Nova Gal·les del Sud, Austràlia, 25 de juny de 1959 – 13 de novembre de 1996) va ser una astrofísica australiana i professora de física a la Facultat de Ciències Empresarials i Tecnologia de la Universitat de Sydney Occidental, Macarthur. Vaile estudià a la Universitat de Newcastle (Regne Unit), on va fer la seva Llicenciatura en Ciències. Va obtenir el Doctorat el 1989 a la Universitat de Nova Gal·les del Sud amb una tesi titulada «El Complex Corona Australis». Va participar en el Projecte Phoenix del SETI i va contribuir a l'establiment del Centre SETIa Austràlia, creat a la universitat el 1995. Va morir el 1996 després de batallar set anys contra un tumor cerebral inoperable.

## Distincions

* Vaile va guanyar el premi de Comunicació de Ciència Australiana "Unsung Hero of Australian Science" el 1995 pel seu treball en el desenvolupament de mètodes fàcils i agradables per ensenyar ciència.
* Hi ha un jardí commemoratiu a la Universitat de Sydney Occidental dedicat a Bobbie Vaile des de 1999, i un parc a Camden, Nova Gal·les del Sud (34°03′33″S 150°42′42″E 34°03′33″S 150°42′42″E).
* Un planeta menor, 6708 Bobbievaile, descobert per l'astrònom Robert McNaught el 1989, va rebre el seu nom.
* Membre honorari de CSIRO per la universitat de Western Sydney.

## Publicacions

* A Search for Artificial Signals from the Small Magellanic Cloud - The Astronomical Journal 112, 164-166. Seth Shostak, Ron Ekers, Roberta Vaile, 1996. (assenyalada com una de les seves publicacions més rellevants)
* The Corona Australis Complex - Smithsonian/NASA ADS, 1989.

## Notes

* ↑ «BIOGRAPHICAL ENTRY Vaile, Roberta Anne (Bobbie) (1959 - 1996)» (en anglès). Encyclopedia of Australian Science, Creat 30 juny 1997, última modificació 8 febrer 2006. [Consulta: 15 juliol 2016].
* ↑ «Women in Astronomy: A Comprehensive Bibliography» (en anglés). The Library of Congress. [Consulta: 15 juliol 2016].
* ↑ Oliver, Carol «Obituari Bobbie Vaile». Publications of the Astronomical Society of Australia, 1997, pàg. 130-2. DOI: http://dx.doi.org/10.1071/AS97130 (About DOI),.
* ↑ «The Remarkable Bobbie Vaile» (en anglès). Simostronomy. [Consulta: 15 juliol 2016].
* ↑ «AUSTRALIAN PLANETARY SCIENCE (formerly Australian Planetary Society Volunteers)» (en anglès). AUSTRALIAN PLANETARY SCIENCE. [Consulta: 15 juliol 2016].
* ↑ «The Corona Australis Complex.» (en anglès). SAO/NASA ADS Astronomy Abstract Service, 1989. [Consulta: 15 juliol 2016].

## Bibliografia

* Bright Sparcs biography
* Vaile, Roberta Anne (Bobbie) (1959-1996), Encyclopedia of Australian Science
* Mike Simonsen, The Remarkable Bobbie Vaile, Simostronomy, 2009.
* Carol Oliver, Obituary: Bobbie Vaile (1959 – 1996), Publications of the Astronomical Society of Austràlia 14 (1) (1997) 130-132
* Blog mujeresconciencia.com
# Bobsleigh als Jocs Olímpics d'Hivern de 1952 - Dos homes

Als Jocs Olímpics d'Hivern de 1952 celebrats a la ciutat d'Oslo (Noruega) es disputà una prova de bobsleigh de dos homes, que juntament amb la prova de quatre homes formà part del programa oficial de bobsleigh de l'any 1952. La competició tingué lloc entre els dies 14 i 15 de febrer de 1952 a les instal·lacions de la ciutat d'Oslo.

## Comitès participants

Hi participaren un total de 36 competidors de 9 comitès nacionals diferents.
| Alemanya (4) Àustria (4) Bèlgica (4) Estats Units (4) França (4) | Itàlia (4) Noruega (4) Suècia (4)  Suïssa (4) |

## Resum de medalles

| Or | Argent | Bronze |
| Alemanya Alemanya IAndreas Ostler Lorenz Nieberl | Estats Units USA IStanley Benham Patrick Martin | Suïssa Suïssa IFritz Feierabend Stephan Waser |

## Resultats

| Posició | Equip | Participants | Ronda 1 | Ronda 2 | Ronda 3 | Ronda 4 | Final |
| 1 | Alemanya Alemanya I | Andreas Ostler Lorenz Nieberl | 1:20.76 | 1:21.64 | 1:21.02 | 1:21.12 | 5:24.54 |
| 2 | Estats Units USA I | Stanley Benham Patrick Martin | 1:22.03 | 1:22.12 | 1:21.21 | 1:21.53 | 5:26.89 |
| 3 | Suïssa Suïssa I | Fritz Feierabend Stephan Waser | 1:22.13 | 1:22.46 | 1:21.67 | 1:21.45 | 5:27.71 |
| 4 | Suïssa Suïssa II | Felix Endrich Werner Spring | 1:22.14 | 1:22.32 | 1:22.50 | 1:22.19 | 5:29.15 |
| 5 | França França II | André Robin Henri Rivière | 1:23.22 | 1:23.06 | 1:22.85 | 1:22.85 | 5:31.98 |
| 6 | Bèlgica Bèlgica I | Marcel Leclef Albert Casteleyns | 1:22.09 | 1:23.69 | 1:22.94 | 1:23.79 | 5:32.51 |
| 7 | Estats Units USA II | Frederick Fortune John L. Helmer | 1:23.46 | 1:24.48 | 1:23.15 | 1:22.73 | 5:33.82 |
| 8 | Suècia Suècia I | Olle Axelsson Jan Lapidoth | 1:24.30 | 1:23.92 | 1:23.46 | 1:24.09 | 5:35.77 |
| 9 | Àustria Àustria I | Karl Wagner Franz Eckhardt | 1:24.16 | 1:24.54 | 1:24.00 | 1:24.34 | 5:37.04 |
| 10 | Itàlia Itàlia II | Alberto Della Beffa Dario Colombi | 1:23.86 | 1:24.71 | 1:24.03 | 1:24.62 | 5:37.22 |
| 11 | Alemanya Alemanya II | Theo Kitt Friedrich Kuhn | 1:24.43 | 1:25.22 | 1:24.52 | 1:24.08 | 5:38.25 |
| 12 | Itàlia Itàlia I | Umberto Gilarduzzi Luigi Cavalieri | 1:23.86 | 1:25.26 | 1:24.80 | 1:24.44 | 5:38.36 |
| 13 | Noruega Noruega I | Arne Holst Kåre Christiansen | 1:24.52 | 1:24.77 | 1:24.24 | 1:24.88 | 5:38.41 |
| 14 | Noruega Noruega II | Erik Tandberg Curt James Haydn | 1:26.33 | 1:24.82 | 1:24.23 | 1:24.24 | 5:39.62 |
| 15 | Suècia Suècia II | Kjell Holmström Nils Landgren | 1:25.76 | 1:25.84 | 1:25.65 | 1:25.57 | 5:42.82 |
| 16 | Àustria Àustria II | Heinz Hoppichler Wilfried Thurner | 1:30.27 | 1:28.30 | 1:27.78 | 1:27.51 | 5:53.86 |
| 17 | França França I | Robert Guillard Joseph Chatelus | 1:29.68 | 1:28.84 | 1:28.71 | 1:28.08 | 5:55.31 |
| 18 | Bèlgica Bèlgica II | Charles De Sorgher André De Wulf | 1:29.49 | 1:29.00 | 1:29.29 | 1:30.50 | 5:58.28 |

## Referències

* 1 2 «Olympedia – Two, Men». [Consulta: 24 desembre 2024].
# Bobsleigh als Jocs Olímpics d'Hivern de 2002

Als Jocs Olímpics d'Hivern de 2002 celebrats a la ciutat de Salt Lake City (Estats Units) es disputaren tres proves de bobsleigh, dues en categoria masculina i una en categoria femenina. Aquesta fou la primera vegada que les dones pogueren competir.
Les proves es realitzaren entre els dies 16 i 23 de febrer a les instal·lacions del Utah Olympic Park. Hi participaren un total de 195 corredors, entre ells 165 homes i 30 dones, de 34 comitès nacionals diferents.

## Resum de medalles
### Categoria masculina

| Prova | Or | Argent | Bronze |
| Bobs a 2 detalls | Alemanya Alemanya IChristoph Langen Markus Zimmermann | Suïssa Suïssa IChristian Reich Steve Anderhub | Suïssa Suïssa IIMartin Annen Beat Hefti |
| Bobs a 4 detalls | Alemanya Alemanya IIAndré Lange Enrico Kühn Kevin Kuske Carsten Embach | Estats Units USA ITodd Hays Randy Jones Bill Schuffenhauer Garrett Hines | Estats Units USA IIBrian Shimer Mike Kohn Doug Sharp Dan Steele |

### Categoria femenina

| Prova | Or | Argent | Bronze |
| Bobs a 2 detalls | Estats Units USA IJill Bakken Vonetta Flowers | Alemanya Alemanya ISandra Prokoff Ulrike Holzner | Alemanya Alemanya IISusi Erdmann Nicole Herschmann |

## Medaller

| Posició | País | | | | Total |
| 1 | Alemanya | 2 | 1 | 1 | 4 |
| 2 | Estats Units | 1 | 1 | 1 | 3 |
| 3 | Suïssa | 0 | 1 | 1 | 2 |
| Total | Total | 3 | 3 | 3 | 9 |

## Referències

* 1 2 «Olympedia – Bobsleigh at the 2002 Winter Olympics». [Consulta: 30 desembre 2024].

## Enllaços externs

* (anglès) 2002 Resultats dos homes
* (anglès) 2002 Resultats quatre homes
* (anglès) 2002 Resultats dues dones
# Boecis

El Boecis (en occità: Lo Poema de Boecis) és un poema occità, escrit durant la primera meitat del segle xi en occità llemosí. És la primera obra literària conservada en occità, un dels primers documents en aquesta llengua, i un dels primers poemes en qualsevol llengua romànica.
El poema està inspirat en la Consolació de la filosofia (en llatí: De consolatio philosophiae) del poeta en llatí Boeci (ca. 475 - 525) i explica la vida d'aquest autor. En el text, tal com el tenim, hi ha tres parts diferenciades: un pròleg adreçat als homes joves i un resum de la vida de Boeci, la lamentació de Boeci a la presó, i la visita d'una noble dama a Boeci a la presó. Quant a la forma, està escrit en decasíl·labs assonants, amb cesura després de la quarta síl·laba. S'estructura en laisses de llargada variable.
Probablement, el text va ser escrit per un clergue de l'abadia de Sant Marçal de Llemotges. Actualment, només se'n conserva un manuscrit amb només els primers 258 versos a la biblioteca d'Orleans.

## Referències

* 1 2 3 «Boecis». Gran Enciclopèdia Catalana. Barcelona: Grup Enciclopèdia Catalana. [Consulta: 28 octubre 2023].
* ↑ Chambers, Frank M. An Introduction to Old Provençal Versification (en anglès). Filadèlfia: American Philosophical Society,, 1985, p. 1-2 [Consulta: 28 octubre 2023].
* ↑ Biblioteca Municipal d'Orleans, manuscrit 444, fol. 269-275.

## Enllaços externs

* http://elec.enc.sorbonne.fr/miroir/boece/traduction/para=anonyme.html Arxivat 2014-04-07 a Wayback Machine.
* Text sencer a Rainoard, Francés. Choix des poésies originales des troubadours (en francès). Vol. X. París: Impremta de Firmin Didot, 1817.
# Bogaletch Gebre

Bogaletch Gebre (Kembatta, Etiòpia, 1950 — 2 de novembre de 2019) fou una activista etíop destacada per la seva lluita contra la mutilació genital femenina (MGF) i pels seus esforços per promoure els drets de les dones a Etiòpia. Va fundar l'organització Kembatti Mentti Gezzimma el 1997, amb l'objectiu d'erradicar aquesta pràctica mitjançant el diàleg comunitari i iniciatives de canvi social. Va defensar activament la necessitat d'erradicar la discriminació de gènere i va comparar la situació de les dones africanes amb l'apartheid racial, subratllant la importància de la igualtat per al progrés del continent.
Nascuda en una comunitat rural, Gebre va desafiar les normes socials que limitaven l'educació de les nenes. Tot i les dificultats, va aconseguir formar-se acadèmicament, estudiant Microbiologia i Fisiologia a Israel i completant un doctorat en Epidemiologia als Estats Units. Mentre estudiava a Califòrnia, va fundar la iniciativa Development through Education, amb la qual va enviar llibres tècnics a institucions educatives etíops.
Inspirada per la seva pròpia experiència i la mort de la seva germana a causa de la MGF, va dedicar la seva vida a combatre aquesta pràctica al seu país. Gràcies al seu treball, la prevalença de la MGF es va reduir dràsticament a la seva regió natal. Després de la seva mort, el seu llegat va continuar a través d'organitzacions que promouen l'abandonament de la MGF i l'apoderament de les dones a Etiòpia i altres països.
Va rebre diversos reconeixements internacionals, com el Premi Jonathan Mann per a la Salut Global i els Drets Humans el 2007.

## Referències

* 1 2 3 4 Hebert, Medora. «Bogaletch Gebre: ending female genital mutilation in Ethiopia» (en anglès). The Lancet, 23-06-2007.
* 1 2 3 4 5 Will, K. Sophie «'Wave of hope' to end FGM in Ethiopia as activist pioneer dies» (en anglès). U.S.. Arxivat de l'original el 2023-04-07.
# Bogusław Zych

Bogusław Zych (Varsòvia, 10 de desembre de 1951 - Naprawa, 3 d'abril de 1995) fou un tirador d'esgrima polonès, especialista en floret, que va competir durant les dècades de 1970 i 1980.
El 1980 va prendre part en els Jocs Olímpics d'Estiu de Moscou, on va disputar dues proves del programa d'esgrima. En la prova del floret per equips guanyà la medalla de bronze, mentre en la del floret individual quedà eliminat en sèries. El 1988, als Jocs de Seül, va disputar tres proves del programa d'esgrima. Destacà la cinquena posició en la prova del floret per equips, mentre en les altres dues proves quedà eliminat en sèries.
En el seu palmarès també destaca una medalla d'or al Campionat del món d'esgrima de 1978, dues medalles de bronze al Campionat d'Europa i quatre campionats nacionals, el 1983, 1984, 1985 i 1989.
Va morir en un accident de cotxe l'abril de 1995.

## Referències

* 1 2 «Olympedia – Bogusław Zych». [Consulta: 28 novembre 2023].
* 1 2 3 4 «Bogusław Zych (1951-1995) – Polski Komitet Olimpijski» (en polonès). [Consulta: 28 novembre 2023].
# Bola d'or (hoquei sobre patins)

La Bola d'or és un trofeu esportiu d'hoquei sobre patins que acredita als màxims golejadors de l'OK Lliga masculina i femenina de la temporada. Promogut per SER Catalunya i amb la col·laboració de la Federació Espanyola de Patinatge, s'atorga anualment des de la temporada 2017-18.

## Llistat de guardonats

| Edició | Temporada | Masculí | Gols | Femení | Gols |
| I | 2017-18 | Raül Marín Reus Deportiu | 58 | Gemma Solé Cerdanyola CH | 38 |
| II | 2018-19 | Pablo Álvarez FC Barcelona | 48 | Maria Díez CP Manlleu | 41 |
| III | 2019-20 | Pablo Álvarez FC Barcelona | 38 | Maria Díez CP Manlleu | 32 |
| III | 2020-21 | Alex Rodríguez Reus Deportiu | 52 | Aina Florenza HC Palau de Plegamans | 52 |
| IV | 2021-22 | Pau Bargalló FC Barcelona | 39 | Aina Florenza HC Palau de Plegamans | 47 |
| V | 2022-23 | Martí Casas CP Calafell | 40 | Aina Florenza HC Palau de Plegamans | 45 |
| VI | 2023-24 | | | Aina Florenza HC Palau de Plegamans | 47 |

## Referències

* 1 2 Casany, David. «SER Catalunya entrega la 'Bola d'Or' a María Díez (CP Manlleu) i Pablo Álvarez (FC Barcelona)». SER Catalunya, 12-02-2020. [Consulta: 25 gener 2024].
* ↑ «Pablo Álvarez rep la Bola d’Or 2019/20». FC Barcelona, 10-11-2020. [Consulta: 25 gener 2024].
* ↑ A.C. «Pau Bargalló i Aina Florenza guanyen la Bola d'Or 2021/22». L'Esportiu, 01-06-2022. [Consulta: 25 gener 2024].
* ↑ «Martí Casas i Aina Florenza guanyen la Bola d'Or de la temporada 2022-23». Esport3, 22-06-2023. [Consulta: 25 gener 2024].
* ↑ Martí, Joan. «Pau Bargalló i Aina Florenza, designats MVP de l'Ok Lliga». L'Esportiu, 04-07-2024. [Consulta: 7 juliol 2024].
# Bomba de relojería

Bomba de relojería és una pel·lícula espanyola escrita i dirigida per Ramon Grau Vallès el 1997 i estrenada el 23 de juliol de 1998.

## Argument

Gerardo de portes enfora sembla un pare de família i marit exemplar, i així ho creu la sea pròpia família, però juntament amb Luca, un còmplice d’origen italià té una doble vida com a atracador de bancs. La vida de la família es trasbalsa quan Gerardo i el seu soci maten un guàrdia en un atracament fallit i cerquen aixopluc a la seva pròpiac asa. Ara tota la família és còmplice del crim sense proposar-s'ho.

## Estil "Undergrau"

Divertit joc de paraules amb el qual la premsa ha qualificat el tipus de cinema de Ramón Grau, entre el comercial i l'underground, basat en un argument actiu realitzat amb molt pocs diners, en pocs dies i amb la col·laboració d’actors coneguts. Fou rodada a Vilafranca del Penedès i Sant Martí Sarroca. del 22 de febrero de 1997 al 5 de març de 1997.

## Repartiment

Repartiment :
| Personatge | Actor |
| Luca | Lorenzo Quinn |
| Dolores | Sílvia Tortosa |
| Gerardo | Joan Massotkleiner |
| Marta | Eva Santolaria |
| Sergio | Lluís Ferrer |
| Dani | Biel Duran |
| Yonkie | Jemi Paretas |
| Dra. Fuentes | Juncal Rivero |
| Veïna | Mercè Montalà |
| Policia 1 | Magí Gausachs |
| Policia 2 | Jordi Rabella |

## Referències

* ↑ “Escriure ha estat per mi una afició que he tingut des de ben petit”, el 3 de vuit, 22 d'abril de 2022
* ↑ Bomba de relojería a abc.es
* ↑ Bomba de relojería a filmoteca.org

## Enllaços externs

* Bomba de relojería a YouTube
* Making off de la pel·lícula a YouTube
# Boscaler de Pleske

El boscaler de Pleske (Helopsaltes pleskei; syn: Locustella pleskei) és una espècie d'ocell de la família dels locustèl·lids (Locustellidae). Nidifica a l'est de Sibèria fins a Corea, les illes Kyūshū i Izu; hivernant al sud de la Xina. Habita els matollars temperats, els matollars secs subtropicals o tropicals i les zones humides. Està amenaçat per la pèrdua d'hàbitat i el seu estat de conservació es considera vulnerable.
El seu nom específic reconeix al naturalista i col·leccionista anglès, Frederick William Styan.

## Taxonomia

Segons la llista mundial d'ocells del Congrés Ornitològic Internacional (versió 13.2, agost 2023) aquest tàxon estaria classificat en el gènere Helopsaltes. Tanmateix, altres obres taxonòmiques, com el Handook of the Birds of the World i la quarta versió de la BirdLife International Checklist of the birds of the world (Desembre 2019), el classifiquen dins del gènere Locustella.

## Referències

* 1 2 «Boscaler de Pleske». Cercaterm. TERMCAT, Centre de Terminologia. Rev. 11 desembre 2022 (català)
* 1 2 «Grassbirds, Donacobius, tetrakas, cisticolas, allies» (en anglès). IOC World Bird List Version 13.2. International Ornithologists' Union, 01-07-2023. [Consulta: 14 agost 2023].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 601. ISBN 978-84-16728-37-4.
* ↑ BirdLife International. «Pleske's Grasshopper-warbler. Helopsaltes pleskei (formerly as: Locustella pleskei)» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2017. [Consulta: 14 agost 2023].